A4-0050/99

Ψήφισμα σχετικά με την 21η ετήσια έκθεση δραστηριοτήτων της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον Χώρο Εργασίας (1996) (COM(97)0728 - C4-0189/98)[semigr ] την έκθεση για τις δραστηριότητες του Μονίμου Οργάνου για την Ασφάλεια και την Υγιεινή στα Ανθρακωρυχεία και τις άλλες Εξορυκτικές Βιομηχανίες - Απολογισμός του 1996 (COM(97)0729 - C4-0190/98) και την ενδιάμεση έκθεση για το Κοινοτικό Πρόγραμμα σχετικά με την Ασφάλεια, την Υγιεινή και την Υγεία στον Χώρο Εργασίας (1996-2000) (COM(98)0511 - C4-0041/99)

Το Ευρωπαϊκό Κοινοβούλιο,

- έχοντας υπόψη το άρθρο 118 της Συνθήκης για την Ευρωπαϊκή Ένωση,

- έχοντας υπόψη την 21η ετήσια έκθεση δραστηριοτήτων της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον Χώρο Εργασίας (1996) (COM(97)0728 - C4-0189/98),

- έχοντας υπόψη την έκθεση για τις δραστηριότητες του Μονίμου Οργάνου για την Ασφάλεια και την Υγιεινή στα Ανθρακωρυχεία και τις άλλες Εξορυκτικές Βιομηχανίες - Απολογισμός του 1996 (COM(97)0729 - C4-0190/98),

- έχοντας υπόψη την ενδιάμεση έκθεση για το Κοινοτικό Πρόγραμμα σχετικά με την Ασφάλεια, την Υγιεινή και την Υγεία στον Χώρο Εργασίας (1996-2000) (COM(98)0511 - C4-0041/99),

- έχοντας υπόψη το ψήφισμά του της 18ης Νοεμβρίου 1998 σχετικά με το πρόγραμμα κοινωνικής δράσης 1998-2000 ((ΣΠ της ημερομηνίας αυτής, Μέρος ΙΙ, σημείο 12.)),

- έχοντας υπόψη το ψήφισμά του της 23ης Μαΐου 1996 σχετικά με την πρόταση απόφασης του Συμβουλίου για την έγκριση ενός προγράμματος μη νομοθετικών μέτρων για τη βελτίωση της ασφάλειας και της υγείας στο χώρο εργασίας ((ΕΕ C 166 της 10.6.1996, σελ. 172.)),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής για τα Δικαιώματα της Γυναίκας (A4-0050/99),

A. λαμβάνοντας υπόψη ότι η προώθηση της υγείας και της ασφάλειας στον χώρο εργασίας αποτελεί μια από τις δραστηριότητες εκείνες της Κοινότητας οι οποίες επηρεάζουν κατά τον πλέον άμεσο τρόπο την καθημερινή ζωή των πολιτών και, ως εκ τούτου, ότι αυτή αποτελεί σημαντικό μέσο για την βελτίωση του βαθμού αποδοχής της ΕΕ από τους πολίτες,

Β. λαμβάνοντας υπόψη τη σημασία της προστασίας των εργαζομένων δεδομένου του ανησυχητικού αριθμού των εργατικών ατυχημάτων και των κρουσμάτων επαγγελματικών νόσων,

Γ. λαμβάνοντας υπόψη ότι δεν είναι προς το συμφέρον κανενός να χρησιμοποιεί κακές συνθήκες εργασίας ως μέσο βελτίωσης της ανταγωνιστικότητάς του στην εσωτερική αγορά, δεδομένου ότι η ελλιπής προστασία στον χώρο εργασίας επιβαρύνει σημαντικά τόσο τις επιχειρήσεις όσο και την εθνική οικονομία[semigr ] γνωρίζοντας ότι σε επίπεδο μεμονωμένων ατόμων, οι απώλειες δεν είναι μετρήσιμες ούτε καν σε χρήμα,

Δ. λαμβάνοντας υπόψη ότι ο εργασιακός βίος έχει εισέλθει σε φάση ταχύρυθμων μεταβολών ιδίως λόγω της εφαρμογής νέων τεχνολογιών και της αναδιοργάνωσης της εργασίας, και ότι οι μεταβολές αυτές προκαλούν νέα προβλήματα σε ό,τι αφορά την υγεία και την ασφάλεια στο χώρο εργασίας,

Ε. λαμβάνοντας υπόψη ότι τόσο η μέση ηλικία του εργαζομένου πληθυσμού όσο και η αναλογία των γυναικών στην αγορά εργασίας μεγαλώνουν συνεχώς,

ΣΤ. λαμβάνοντας υπόψη ότι με την εφαρμογή της Συνθήκης του Άμστερνταμ, αφενός, θα ενισχυθεί η θέση του Ευρωπαϊκού Κοινοβουλίου και, αφετέρου, θα εντατικοποιηθεί ο κοινωνικός διάλογος εν σχέσει με τα αφορώντα την υγεία και την ασφάλεια στον χώρο εργασίας θέματα,

Ζ. λαμβάνοντας, επίσης, υπόψη ότι η διεύρυνση της Ευρωπαϊκής Ένωσης αποτελεί σημαντική πρόκληση για την Κοινότητα διότι την υποχρεώνει να καταβάλει συγχρόνως προσπάθειες, τόσο για να βοηθήσει τις υποψήφιες προς ένταξη χώρες να επιτύχουν το ίδιο επίπεδο υγείας και ασφάλειας στον χώρο εργασίας με αυτό που έχει επιτευχθεί στην Κοινότητα όσο και για να διατηρήσει και να βελτιώσει περαιτέρω την ήδη ευρισκόμενη σε υψηλό επίπεδο υγεία και ασφάλεια στον χώρο εργασίας στα σημερινά κράτη μέλη[semigr ]

1. υπογραμμίζει το γεγονός ότι οι επιτροπές διαδραματίζουν σημαντικό ρόλο ως όργανα εμπειρογνωμόνων και προώθησης της συνεργασίας τριμερούς βάσης και, κατά συνέπεια, ότι πρέπει να τους διασφαλιστούν επαρκείς για τη λειτουργία τους πόροι και να αξιοποιείται ευρύτερα και κατά τρόπο πιο πολύπλευρο η εμπειρογνωμοσύνη τους[semigr ]

2. πιστεύει ότι η Συμβουλευτική Επιτροπή και η Επιτροπή Απασχόλησης και Κοινωνικών Υποθέσεων πρέπει απαραιτήτως να βελτιώσουν τη διμερή τους συνεργασία και την ανταλλαγή πληροφοριών π.χ. διοργανώνοντας κοινές συνεδριάσεις[semigr ]

3. εκφράζει την ανησυχία του για το γεγονός ότι στις συνθέσεις των επιτροπών έχουν συμπεριληφθεί ελάχιστες γυναίκες και προτείνει, κατά συνέπεια, την υιοθέτηση ενός συστήματος διορισμών στα πλαίσια του οποίου θα υλοποιείται η αρχή της ίσης εκπροσώπησης και των δύο φύλων[semigr ]

4. καλεί την Επιτροπή να λάβει αυστηρά μέτρα προκειμένου να διασφαλιστεί η εφαρμογή και η τήρηση της νομοθεσίας και της προτείνει τη συμμετοχή των κοινωνικών εταίρων στο πλαίσιο των δραστηριοτήτων της αυτών[semigr ] καλεί, επίσης, την Επιτροπή πρέπει να λάβει δεόντως υπόψη τον αντίκτυπο της νομοθεσίας αυτής στη βιομηχανία[semigr ]

5. προτείνει σχέδιο για την εναρμόνιση και αξιολόγηση της δραστηριότητας των αρχών των κρατών μελών στα πρότυπα, μεταξύ άλλων, της πρότασης της Επιτροπής Ανωτέρων Επιθεωρητών Εργασίας (SLIC), και τάσσεται υπέρ της έκδοσης σύστασης σχετικά με τα κριτήρια επαγγελματικής ικανότητας και την κατάρτιση των εργαζομένων στο χώρο εργασίας[semigr ]

6. καλεί την Επιτροπή να εκπονήσει σε συνεργασία με την Συμβουλευτική Επιτροπή στρατηγική και κατευθυντήριες γραμμές για την εφαρμογή των οδηγιών[semigr ]

7. ζητεί από την Επιτροπή να ενημερώνει καλύτερα το Ευρωπαϊκό Κοινοβούλιο σχετικά με την υλοποίηση και την εφαρμογή της νομοθεσίας περί υγείας και ασφάλειας[semigr ]

8. υπογραμμίζει τη σημασία και των τριών πλευρών του τριγώνου «υγείας και ασφάλειας» της Ένωσης και στο πλαίσιο αυτό προτείνει, αφενός, να διασφαλιστεί η θέση του Ευρωπαϊκού Οργανισμού για την Υγεία και την Ασφάλεια του Μπιλμπάο ως πηγής πληροφοριών για την προστασία στον χώρο εργασίας, και να του εξασφαλισθεί η δυνατότητα συμμετοχής στη διάδοση βέλτιστων πρακτικών, ιδιαίτερα μεταξύ των ΜΜΕ, και να συνεχιστεί η χρηματοδότηση της δραστηριότητας στον τομέα της έρευνας του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας του Δουβλίνου και, να ληφθούν μέτρα προκειμένου να εξασφαλιστούν στην Επιτροπή επαρκείς πόροι για την ανάπτυξη μιας ενεργούς πολιτικής[semigr ]

9. εκφράζει την απογοήτευσή του για το γεγονός ότι το πρόγραμμα SAFE δεν έχει ακόμα εγκριθεί, σύμφωνα με την αρχική πρόταση, και ζητεί από την Επιτροπή να διερευνήσει τη δυνατότητα έγκρισής του στο πλαίσιο της Συνθήκης του Άμστερνταμ ή να προτείνει τροποποίηση που να καθιστά δυνατή την έγκρισή του κατά την προσεχή αναθεώρηση της Συνθήκης[semigr ]

10. στηρίζει τη δράση της Επιτροπής που αποβλέπει, αφενός, στην βελτίωση του επιπέδου πληροφόρησης των μικρομεσαίων επιχειρήσεων εν σχέσει με το θέμα αυτό και αφετέρου, στην αποτελεσματικοποίηση της καθοδήγησης που παρέχεται από τις αρμόδιες αρχές[semigr ]

11. πιστεύει ότι η απλούστευση της νομοθεσίας δεν πρέπει να οδηγήσει σε ελαστικοποίηση των κανόνων και μείωση των απαιτήσεων[semigr ]

12. καλεί την Επιτροπή να βρει τρόπους για την ανάπτυξη της συνεργασίας με τις ΜΚΟ και την καλύτερη αξιοποίηση της τεχνογνωσίας τους[semigr ]

13. καλεί την Επιτροπή να προβεί σε ουσιαστικές ενέργειες για:

α) την προώθηση των βέλτιστων εργασιακών πρακτικών για τον αμίαντο, όπως καθορίζονται στις ισχύουσες οδηγίες, και την απαγόρευση της εμπορίας, της παραγωγής και της χρησιμοποίησης αμιάντου οποιασδήποτε μορφής από τις αρχές του 1999,

β) την σταδιακή διεύρυνση του πεδίου εφαρμογής της οδηγίας σχετικά με τον καρκίνο προκειμένου να καλυφθούν όλες οι ουσίες οι οποίες θεωρούνται από το Διεθνές Κέντρο Έρευνας για τον Καρκίνο (IARC) καρκινογόνες,

γ) την προώθηση των οδηγιών σχετικά με τους φυσικούς παράγοντες, τα ικριώματα και τις ελάχιστες απαιτήσεις στον τομέα των μεταφορών,

δ) την εκπόνηση πρότασης σχετικά με την προστασία όσων εργάζονται σε εξωτερικούς χώρους από παράγοντες που προκαλούν καρκίνο του δέρματος[semigr ]

14. απαιτεί την επίσπευση της κύρωσης της Σύμβασης 176 της Διεθνούς Οργάνωσης Εργασίας (ILO) καθώς και της σχετικής με αυτήν σύστασης αριθ. 183[semigr ]

15. υποστηρίζει τα σχέδια της Επιτροπής να βοηθήσει τις υποψήφιες χώρες στην εναρμόνιση των νομοθεσιών τους με αυτήν της ΕΕ και στην ανάπτυξη συστημάτων παρακολούθησης, και απαιτεί την διασφάλιση ξεχωριστών πόρων για την επίτευξη του στόχου αυτού[semigr ]

16. εκφράζει την ανησυχία του για το γεγονός ότι η υιοθέτηση, εκ μέρους των χωρών που επιδιώκουν ένταξη στην ΕΕ στο πλαίσιο της διεύρυνσης, του κοινοτικού κεκτημένου στον τομέα της ασφάλειας, υγιεινής και προστασίας της υγείας δεν τυγχάνει της δέουσας προσοχής και ζητεί, ως εκ τούτου, τη δημιουργία νέας ομάδας εργασίας εντός της Συμβουλευτικής Επιτροπής, η οποία θα ασχοληθεί κατά κύριο λόγο με το πρόβλημα αυτό[semigr ]

17. κρίνει,ως εκ τούτου, αναγκαίο να καθιερωθούν οι μηχανισμοί για την ενίσχυση της δομής και της λειτουργίας που απαιτεί η Συμβουλευτική Επιτροπή ενόψει της ένταξης των υποψηφίων χωρών, προκειμένου να μπορέσουν οι χώρες αυτές να προσαρμοσθούν στο ευρωπαϊκό ρυθμιστικό πλαίσιο όσον αφορά την ασφάλεια, την υγεία και την υγιεινή στο χώρο εργασίας[semigr ]

18. πιστεύει ότι η εργασία πρέπει να προσαρμόζεται στις ικανότητες και ανάγκες των ανθρώπων, και όχι το αντίθετο, και επισημαίνει ότι η πρόληψη του χάσματος μεταξύ των ικανοτήτων των εργαζομένων και των απαιτήσεων της εργασίας καθιστά δυνατή τη διατήρηση των εργαζομένων στις θέσεις εργασίας τους έως την ηλικία συνταξιοδότησης[semigr ] πιστεύει επίσης ότι για την επίτευξη των ανωτέρω στόχων θα πρέπει να αξιοποιηθούν οι νέες τεχνολογίες[semigr ]

19. υποστηρίζει την άποψη της Επιτροπής ότι τα περιβάλλοντα εργασίας πρέπει να αναπτυχθούν κατά τρόπο ώστε να λαμβάνουν περισσότερο υπόψη τις ειδικές ανάγκες των αναπήρων και των μεγαλύτερης ηλικίας εργαζομένων και θεωρεί ότι ομάδες του ενεργού πληθυσμού, οι οποίες μετέχουν προσωρινώς μόνον σε επαγγελματικές δραστηριότητες, δεν πρέπει να τυγχάνουν δυσμενούς μεταχείρισης[semigr ]

20. προτείνει να συμπεριληφθούν οι αναπτυχθείσες στην Φινλανδία μέθοδοι για τη διατήρηση της εργασιακής ικανότητας στις «ορθές πρακτικές» που προωθεί η Κοινότητα στα κράτη μέλη[semigr ]

21. καλεί την Επιτροπή να μελετήσει τους νέους εκείνους τομείς προβληματισμού οι οποίοι δεν καλύπτονται από την υφιστάμενη νομοθεσία (δηλ. άγχος, ψυχική κατάρρευση, βία που ασκούν πελάτες σε εργαζομένους ή απειλή για τέτοιου είδους βία και παρενοχλήσεις στο χώρο εργασίας)[semigr ]

22. επισημαίνει ότι οι ασθένειες του μυικού συστήματος και του σκελετού, καθώς και οι ψυχοκοινωνικοί παράγοντες συνιστούν τη μεγαλύτερη σύγχρονη απειλή για την υγεία των εργαζομένων[semigr ]

23. επισημαίνει τα προβλήματα τα οποία οφείλονται, στην έλλειψη αυτονομίας στην εργασία, στις μονότονες και μηχανικές σειρές κινήσεων και στις εργασίες με περιορισμένο περιεχόμενο, χαρακτηριστικά των εργασιών οι οποίες πραγματοποιούνται συνήθως από γυναίκες εργαζόμενες[semigr ] ζητεί να δοθεί προσοχή στη σημασία της εργονομίας για τη βελτίωση των συνθηκών υγείας και ασφάλειας στο χώρο εργασίας[semigr ]

24. προτείνει, αφενός, να αναπτυχθεί η συλλογή στατιστικών στοιχείων κατά τρόπο που να καθιστά δυνατό τον αποτελεσματικότερο εντοπισμό των ειδικών προβλημάτων που αντιμετωπίζουν οι γυναίκες και, αφετέρου, να διασφαλιστεί ότι η ανάλυση των εν λόγω στοιχείων δεν θα οδηγήσει σε διακρίσεις εις βάρος των γυναικών στην αγορά εργασίας[semigr ]

25. εφιστά την προσοχή στην υγεία και την ασφάλεια στον χώρο εργασίας των ομάδων οι οποίες εξακολουθούν να παραμένουν εκτός του πεδίου εφαρμογής της υφιστάμενης νομοθεσίας για την προστασία των εργαζομένων (π.χ. οι εργαζόμενοι κατ' οίκον και οι αυτοαπασχολούμενοι)[semigr ]

26. υπενθυμίζει ότι ορισμένες μορφές άτυπης σχέσης εργασίας και η αύξηση της υπεργολαβίας έχουν συμβάλει στην αύξηση των ατυχημάτων στον χώρο εργασίας[semigr ] καλεί την Επιτροπή να υπογραμμίσει στα κράτη μέλη, αφενός, ότι οι οδηγίες πρέπει να εφαρμόζονται και στις περιπτώσεις αυτές και, αφετέρου, ότι η συμμόρφωση στις εν λόγω οδηγίες πρέπει να διασφαλίζεται με τη συνεχή παρακολούθηση[semigr ]

27. εισηγείται την υιοθέτηση της φιλοσοφίας περί διαχείρισης των κινδύνων σύμφωνα με την οποία ο έλεγχος των κινδύνων στα περιβάλλοντα εργασίας και η βελτίωση της ασφάλειας και ευημερίας των εργαζομένων αποτελεί μέρος της καθημερινής δραστηριότητας στους χώρους εργασίας και προτείνει να υλοποιείται η φιλοσοφία αυτή σε πλαίσιο συνεργασίας μεταξύ του προσωπικού και της διοίκησης κάθε επιχείρησης[semigr ]

28. πιστεύει ότι η έρευνα στον τομέα της υγείας και της ασφάλειας στον χώρο εργασίας πρέπει να διαθέτει μια δική της θέση χρηματοδότησης στον κοινοτικό προϋπολογισμό για την έρευνα[semigr ]

29. φρονεί ότι η καθιέρωση υψηλών προδιαγραφών ασφάλειας και προστασίας της υγείας αποτελεί ζωτικής σημασίας επίτευγμα που δεν θα πρέπει να υποτιμάται με την επίκληση της διευκόλυνσης της ελεύθερης κυκλοφορίας των αγαθών[semigr ]

30. υπογραμμίζει ότι η υγεία και η ασφάλεια στον χώρο της εργασίας θα πρέπει να συμπεριληφθεί ως ουσιαστικό τμήμα στις διεθνείς συμβάσεις που συνάπτει η ΕΕ[semigr ]

31. θεωρεί ότι δεν αρκεί μια νομικίστικη προσέγγιση στην εφαρμογή μιας νομοθεσίας που βασίζεται σε οδηγία, και ότι θα πρέπει να εξετάζονται επαρκώς τόσο τα νομικά τεχνικά έθιμα όσο και οι δομές εκείνες που αποτελούν προϊόν συλλογικής διαπραγμάτευσης και υπάρχουν στην ΕΕ στην πράξη ή εκ των πραγμάτων[semigr ]

32. ζητεί να διατεθούν επαρκείς χρηματοδοτικοί πόροι στο Μόνιμο Όργανο για την Ασφάλεια και την Υγιεινή στα Ανθρακωρυχεία και τις άλλες Εξορυκτικές Βιομηχανίες, προκειμένου να εξασφαλισθεί η ανεξαρτησία και η αποτελεσματικότητα του εν λόγω οργάνου[semigr ]

33. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή, τους ευρωπαίους κοινωνικούς εταίρους, την κίνηση των ευρωπαϊκών κοινωνικών ΜΚΟ καθώς και τις κυβερνήσεις και τα κοινοβούλια των κρατών μελών.